“Modimolle-monster”: derde verdagte vas!Johan Kotze, die "Modimolle-monster". Foto: @ewnreporter Kolonel Mogale Ramatseba sê die derde persoon is omstreeks 09:00 in Makapanstad naby Hammanskraal, noord van Pretoria, in hegtenis geneem. Hy sal binnekort in die hof verskyn en sy saak sal uiteindelik gekoppel word aan dié van Kotze en nog ŉ man wat in verband met die aanval in hegtenis geneem is. Ramatseba sê die polisie is vol vertroue dat hulle ŉ vierde persoon wat ook vermoedelik by die saak betrokke is, sal aankeer. Kotze (50) en sy eerste mede-beskuldigde (42), het Vrydag vlugtig in die landdroshof in Modimolle verskyn en sal tot hul volgende verhoordatum in Februarie in aanhouding bly.